Mandag blev den 23-årig Ranjith Nadesen idømt to års ubetinget fængsel ved byretten i Aalborg. Ranjith Nadesen var tiltalt for et hjemmerøveri mod en 84-årig kvinde i hendes lejlighed i Nørresundby. Hjemmerøveriet fandt sted den 23. november sidste år, og to dage senere anholdte politiet den 23-årige mand, som siden har siddet fængslet. Ranjith Nadesen var tiltalt for at bryde ind hos den ældre dame og, udover at stjæle hendes fjernsyn, at forulempet hende seksuelt. Den tiltalte erklærede sig uskyldig, men blev fundet skyldig i hjemmerøveriet. Ranjith Nadesen blev frifundet for forholdet om seksuel krænkelse. Den 84-årige dame er i tiden mellem røveriet og retssagen afgået ved døden og har derfor ikke vidnet i sagen. De to års fængsel dækker også over en række små forhold som blandt andet tyverier.

Referat:
En 23-årig mand, der i november blev anholdt for hjemmerøveri mod en ældre kvinde i Nørresundby, har fået to års fængsel.